Redakteursbrief: 'Ek voel net trots op die dinge wat my susters bereik' | Huisgenoot
Uitgawe 2 Desember 2021
Maar ek dink dit is fantasties dat Minki van der Westhuizen ingestem het om met die oog op die somervakansie in 'n bikini vir die kamera te poseer soos toe Huisgenoot sowat twee dekades gelede die eerste keer met haar kennis gemaak het.
Minki is natuurlik beeldskoon, maar sy is ook talentvol, suksesvol, hardwerkend en innemend. Sy het 'n sin vir humor – en sy sien kans vir 'n uitdaging, selfs al is dit dan nou om op die ouderdom van 37 en ná die koms van drie kinders in 'n geel bikini op 'n voorblad te verskyn. Dit vra wraggies guts!